stanford-oval/wikipedia huggingface dataset:
Verkkoalustojen huonontuminen
Esimerkkejä verkkoalustojen huonontumisesta

Termi sai huomioita vuonna 2023, jolloin toimittajat ottivat sen laajalti käyttöön viitatessaan siihen, että useat suuret alustat poistivat ilmaisilta käyttäjiltä ominaisuuksia tai ne ryhtyivät muihin toimiin, joiden katsottiin heikentävän palvelun toimivuutta tavoitteena hankaloittaa tai jopa estää kilpailua, ja lisätä voittoja.lähde?
Esimerkkejä verkkoalustojen huonontumisesta > Amazon

Doctorow'n alkuperäisessä viestissä hän keskusteli verkkokauppajätti Amazonin käytännöistä. Ensinnäkin Amazon alkoi myydä tavaroita alle valmistuskustannusten käyttäjäkunnan rakentamiseksi. Sitten Amazon esitteli Amazon Prime -tilauksen, joka kannusti käyttäjiä tekemään verkko-ostoksensa yksinomaan Amazonissa. Vahva asiakaskunta, jolle oli muodostunut tavaksi käyttää yksinomaan Amazonia, kannusti useampia myyjiä myymään tuotteitaan juuri Amazonin kautta, sillä Prime-käyttäjät etsivät tavaroita vain Amazonista. Lopuksi Doctorow ilmoitti, että Amazon alkoi sitten keskittyä osakkeenomistajiinsa lisäämällä voittoja ja ottamalla käyttöön lisämaksuja. Vuonna 2023 tavaroiden myyntihinnasta 45 prosenttia meni Amazonille erilaisten maksujen muodossa. Hän kuvaili Amazonin sisäistä mainontaa payola-järjestelmäksi, jossa myyjät kilpailevat toisiaan vastaan haun sijoitustoivomuksista, ja havaitsi, että "kissansänkyjä" -haun viisi ensimmäistä sivua olivat puoliksi pelkkiä mainoksia.
Doctorow on myös kritisoinut Amazonin Audible -äänikirjapalvelun lähes monopoliasemaa, sillä se hallitsee yli 90 prosenttia äänikirjamarkkinoista ja vaatii digitaalisten oikeuksien hallintaa (DRM) kaikkiin äänikirjoihin. Doctorow huomautti, että tämä tarkoitti sitä, että alustasta poistuva käyttäjä menettäisi pääsyn kaikkiin ostamiinsa äänikirjoihin. Doctorow päätti jakaa itsenäisesti ääniversion kirjastaan The Internet Con: How to Seize the Means of Computation, koska Amazonin järjestelmä ei levittäisi sitä ilman DRM:ää.
Esimerkkejä verkkoalustojen huonontumisesta > Bandcamp

Termiä käytettiin takautuvasti kuvaamaan Bandcampin myyntiä Epic Gamesille vuonna 2022 ja sen jälkeen, kun Epic Games myi Bandcampin musiikin lisensointiyhtiölle Songtradrille syyskuussa 2023.  Lokakuussa 2023 paljastettiin, että lähes puolet Bandcampin henkilökunnasta irtisanottiin, mukaan lukien monet johtoryhmän avainjäsenet, jotka ilmeisesti "katosivat" entisten työntekijöiden mukaan. Yritysoston jälkeen monet entiset työntekijät, käyttäjät ja artistit kertoivat sosiaalisessa mediassa surustaan, sillä he pitivät Bandcampia tärkeänä palveluna nichegenre- ja riippumattomille artisteille musiikin julkaisussa säilyttäen samalla teostensa myynnistä saadut voitot.  Bandcampin työntekijät olivat muodostaneet ammattiliiton maaliskuussa 2023, ja Songtradr irtisanoi suurimman osan liittoon kuuluneesta henkilökunnasta sekä ihmiset, jotka neuvottelivat liiton kanssa.  Lokakuussa 2023 Songtradr ei ole vieläkään virallisesti tunnustanut liittoa.  Pitchforkille kirjoittavan musiikkitoimittajan Philip Sherburnen mukaan Songtradr osoitti joko tietämättömyyttä tai välinpitämättömyyttä siitä syystä, että he lomauttavat erityisesti asiakastukiosaston ja toimittajaosaston työntekijöitä.
Esimerkkejä verkkoalustojen huonontumisesta > Facebook

Doctorowin mukaan Facebook tarjosi hyvää palvelua, kunnes se oli saavuttanut "kriittisen massan" käyttäjiä, ja ihmisten oli vaikea lähteä, koska heidän olisi pitänyt saada ystävänsä mukaan. Facebook alkoi sitten lisätä mediayritysten postauksia syötteisiin, kunnes myös mediayhtiöt olivat riippuvaisia Facebookin liikenteestä, ja sitten sääti algoritmia priorisoimaan maksettuja "tehostettuja" viestejä. Business Insider yhtyi näkemykseen siitä, että Facebookia on paskautunut, ja lisäsi että se "täyttää jatkuvasti käyttäjien syötteitä sponsoroidulla (tai "suositellulla") sisällöllä ja näyttää hautaavan ihmisten haluamat asiat Facebookin merkityksellisiksi katsomien sisältöjen alle." Doctorow viittasi Facebookin mainosmittarikiistaan, jossa Facebook paisutti videoiden katsojatilastoja, mikä johti siihen, että mediayritykset investoivat liikaa Facebookiin ja romahtivat. Hän kuvaili Facebookia "lopullisesti paskautuneeksi".
Esimerkkejä verkkoalustojen huonontumisesta > Googlen hakukone

Doctorow mainitsee Google-haun yhtenä esimerkkinä, joka sai hallitsevan markkina-aseman osuvien hakutulosten ja vähäisten mainosten ansiosta, jonka jälkeen palvelun laatu heikkeni lisääntyneen mainonnan, hakukoneoptimoinnin ja petoksen takia, mikä hyödytti mainosasiakkaitaan. Siitä seurasi Googlen salainen yhteistyö mainosmarkkinoiden hallitsemiseksi "Jedi Blue" -sopimuksen kautta saadakseen palvelujen arvon takaisin itselleen. Doctorow mainitsee myös Googlen 12 000 työntekijän irtisanomisen tammikuussa 2023, mikä tapahtui samaan aikaan osakkeiden takaisinostojärjestelmän kanssa, jonka tuotoilla "olisi voinut maksaa kaikki heidän palkkansa seuraavat 27 vuotta", sekä Googlen kiireeseen tutkia tekoälyhakubottia, jota hän kuvasi "työkaluksi, joka ei näytä sinulle mitä pyydät, vaan pikemminkin sen, mitä sinun pitäisi nähdä."
Esimerkkejä verkkoalustojen huonontumisesta > Reddit

Vuonna 2023, pian sen jälkeen, kun se oli ilmoittanut pörssiin listautumisesta, Reddit ilmoitti alkavansa periä maksuja pääsystä sen ohjelmointirajapintaan. Tämä toimenpide sulkisi tehokkaasti monet kolmannen osapuolen sovellukset tekemällä niiden toiminnasta liian kallista operoida.  Toimitusjohtaja Steve Huffman totesi, että toimi oli vastatoimi tekoäly-yritysten keräämää dataa vastaan maksamatta siitä Redditille, mutta toimittajat uskoivat asian johtuvat pörssiin listautumisesta. Ohjelmointirajapinnan sulku johti monien kolmansien osapuolien sovelluksien lopettamiseen, mikä taas pakotti käyttäjät käyttämään virallisia Reddit-sovelluksia, jotka toivat enemmän mainostuloja yritykselle.  Sivuston vapaaehtoisvoimin toimivat moderaattorit toteuttivat sähkökatkosprotestin yrityksen uutta politiikkaa vastaan, vaikka muutokset lopulta toteutuivat. Monet kolmannen osapuolen Reddit-sovellukset, kuten Apollo, jouduttiin sulkemaan uusien maksujen vuoksi.
Esimerkkejä verkkoalustojen huonontumisesta > Tori.fi

Internetissä toimiva osto- ja myyntipaikka Tori.fi perustettiin alun perin vuonna 2009 kilpailijaksi Huuto.net-palvelulle. Tori.fi ohitti Huuto.netin suosion vuonna 2013. Sivusto uudistettiin täysin vuonna 2024, ja siihen lisättiin useita maksullisia ominaisuuksia. Hakutulokset näkyivät nyt oletuksena algoritmin määrittelemässä järjestyksessä, ja myyjät voivat hankkia maksullista lisänäkyvyyttä myytäville tuotteille. Samassa lanseerattiin maksullinen Toridiili-ominaisuus, jonka kautta maksaminen ja tavaran lähettäminen tapahtuu. Tori.fi alkoi kannustaa käyttäjiä kaikin tavoin Toridiilin käyttöön: käyttäjille näytetään varoituksia mikäli he jakavat toisilleen osoitteita, puhelinnumeroita tai tilinumeroita kahdenkeskisissä keskusteluissa, ja ainoa tapa kytkeä Toridiili pois käytöstä on valita, ettei tavaraa voi lähettää postitse. Tori.fi:n käyttäjät olivat hyvin pettyneitä uudistuksiin, ja raportoivat muun muassa, että kaupankäynti hidastui: myynti-ilmoitukset eivät saaneet enää yhtä paljon näkyvyyttä, ja toisaalta tavaran hakeminen oli vaikeutunut ostajille. Lisäksi Toridiili mahdollisti uudenlaisten petosten tehtailun.
Esimerkkejä verkkoalustojen huonontumisesta > Twitter / X

Termiä sovellettiin Twitterin muutoksiin Elon Muskin vuonna 2022 tekemän oston jälkeen. Tämä sisälsi palvelun ohjelmointirajapinnan sulkemisen, käyttäjien jäädyttämisen jos tämä oli lisännyt kilpailevan palvelun, kuten Mastodon, käyttäjätunnuksen profiileihinsa, ja rajoitusten asettamiseen mahdollisuudelle tarkastella sivustoa kirjautumatta sisään. Muita muutoksia olivat väliaikaiset rajoitukset tweettien päivittäiselle lukumäärälle, maksullisten tilausten käyttöönotto palveluun Twitter Bluen muodossa ja moderoinnin vähentäminen.  Musk muokkasi palvelun algoritmia suosimaan omia viestejään muiden yläpuolella, mikä sai käyttäjien syötteet tulvimaan hänen sisältöään helmikuussa 2023. Vihapuheen lisääntyminen alustalla, erityisesti antisemitismi ja islamofobia Israelin ja Hamasin sodan aikana, johti siihen, että jotkut organisaatiot vetivät mainoksensa alustalta. The New York Timesin vuoden 2023 lopulla näkemien sisäisten asiakirjojen mukaan vetäytyvien mainostajien tappiot voivat nousta jopa 75 miljoonaan dollariin vuoden loppuun mennessä.  Musk antoi haastattelun 29. marraskuuta, jossa hän käski sivustolta lähteviä mainostajia "painumaan vittuun".
Esimerkkejä verkkoalustojen huonontumisesta > Uber

Sovelluspohjainen henkilökuljetusyritys Uber kasvatti markkinaosuuttaan jättämällä huomioimatta paikalliset lupajärjestelmät, kuten taksiluvat, ja pitämällä samalla kuluttajakustannukset keinotekoisen alhaisina tukemalla kyytien hintoja riskipääomarahoituksella. Saavutettuaan duopolin kilpailija Lyftin kanssa yritys otti käyttöön ylihinnoittelun nostaakseen matkustajien matkakustannuksia ja mukauttaakseen dynaamisesti kuljettajille suoritettuja maksuja.lähde?
Esimerkkejä verkkoalustojen huonontumisesta > Unity

Gameindustry.biz kuvasi Unity-pelimoottorin vuoden 2023 muutoksia sen lisenssimalliin hyvänä esimerkkinä alustojen huonontumisesta, sillä ehdotetut muutokset olisivat koskeneet takautuvasti projekteja, jotka olivat olleet jo vuosia kehitteillä, mutta heikentäen laatua sekä kehittäjien että loppukäyttäjän osalta, samalla nostaen maksuja.  Vaikka Unity-pelimoottori itsessään ei ole kaksipuolinen markkina, muutos kosketti erityisesti Unityn asemaa ilmaisten mobiilipelien palveluiden, kuten pelinsisäisten ostojen, tarjoajana kehittäjille.  Vastauksena näihin muutoksiin monet pelinkehittäjät ilmoittivat aikovansa luopua Unitysta vaihtoehtoisen moottorin hankkimiseksi siitä aiheutuvista merkittävistä vaihtokustannuksista huolimatta. Silent Hill -pelisarjan pelisuunnittelija Sam Barlow käytti nimenomaan sanaa enshittification kuvaillessaan uutta maksupolitiikkaa motiivina.lähde?
Redditin käyttäjät vastustavat vuoden 2023 ohjelmointirajapintaan liittyviä muutoksia r/place-kuvapalstalla. "Spez" on Redditin toimitusjohtajan Steve Huffmanin käyttäjätunnus.
Käännös suomeksi
Kultakorvat

| Kultakorvat |
| --- | --- |
 Muulinkultakorva (Syngonium podophyllum)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Alismatales
Heimo::  Vehkakasvit Araceae
Alaheimo::  Aroideae
Suku::  Kultakorvat Syngonium  Schott
Katso myös
   Kultakorvat Wikispeciesissä   Kultakorvat Commonsissa 
Infobox OKNimi-testi OK: 
Kultakorvat (Syngonium) on vehkakasvien heimoon kuuluva suku. Siihen kuuluu noin 40 lajia, joita esiintyy uuden maailman tropiikissa: Meksikossa, Karibialla, Keski-Amerikassa, luoteisessa Etelä-Amerikassa ja Brasiliassa.
Kultakorvat ovat köynnöskasveja, jotka sopivat amppeleihin. Muunlaisessa kasvupaikassa kasvi on tuettava. Kultakorvat menestyvät puolivarjossa ja kasvualusta voi sisältää soraa tai perliittiä. Ne menestyvät huoneilman ollessa kostea. Kultakorvia voidaan lisätä pistokkaista, joita juurrutetaan vesiviljelmissä. Kultakorvien sukuun kuuluvia lajeja ovat aasinkultakorva (Syngonium auritum) ja muulinkultakorva (Syngonium podophyllum).
Aiheesta muualla

Finto: Kassu – Kasvien suomenkieliset nimet: Syngonium
Global Biodiversity Information Facility (GBIF): Syngonium (englanniksi)
UniProt: Taxonomy - Syngonium (englanniksi)
| --- | --- |
Taksonitunnisteet:  Wikidata: Q2448411  Wikispecies: Syngonium  APNI: 173413  BOLD: 204672  CoL: 8W3XK  EoL: 29623  EPPO: 1SYNG  FNA: 132094  GBIF: 2867833  GRIN: 11801  iNaturalist: 143209  IPNI: 2930-1  IRMNG: 1302156  ITIS: 42552  NCBI: 201273  NZOR: 7acd0eb2-29af-4ba9-ba5a-53e18914327c  Open Tree of Life: 37474  PLANTS: SYNGO  POWO: urn:lsid:ipni.org:names:2930-1  Tropicos: 40008998  WFO: wfo-4000037301
Innere Stadt (Wien)

| Vaakuna> Perustiedot | Sijainti> Perustiedot |
| --- | --- |
Pinta-ala:: 2,88 km²
Asukasluku:: 17 056 (2001)
Asukastiheys:: 5 922,2 as./km²
Koordinaatit:: 48° 12' 35″ N   16° 22' 12" E
Kotisivu:: www.wien.gv.at/innerestadt/ (Arkistoitu – Internet Archive)

Michaelerplatz Innere Stadtissa.
Innere Stadt on Itävallan pääkaupungin Wienin 1. kaupunginosa (Gemeindebezirk). Se sijaitsee kaupungin ydinkeskustassa, ja on Wienin vanhankaupungin aluetta. Wienin kaupunki käsitti vain Innere Stadtin alueen ennen vuoden 1850 kaupunkirajojen uudistusta. Perinteisesti se jaettiin neljään osa-alueeseen: Kärntner Viertel, Stubenviertel, Widmerviertel ja Schottenviertel. Kaupunginosaan on keskittynyt suurimmaksi osaksi Wienin matkailuliiketoiminta, ja siellä sijaitsee alueellisesti eniten työpaikkoja.
Sijainti

Innere Stadtin kaupunginosa sijaitsee Wienin ydinkeskustassa. Sitä rajaa koillisessa Leopoldstadtin kaupunginosa, idässä Landstraßin, etelässä Wiedenin ja Mariahilfin, lännessä Neubaun ja Josefstadtin sekä pohjoisessa Alsergrundin kaupunginosa. Innere Stadtia ympäröi entisten kaupunginmuurien paikkeille rakennettu Ringstraße muualla paitsi koillisessa, jossa kaupunginosa rajoittuu Donaukanaliin ja sen rantaa pitkin kulkevaan Franz Joseph Kaihin.
Väestö > Jakauma

Innere Stadtin asukasluku vuonna 2001 oli 17 056, josta 46,7 prosenttia oli miespuolisia ja 53,3 prosenttia naispuolisia. Asukkaista noin 79 prosenttia puhui äidinkielenään saksaa. Sen jälkeen puhutuimmat kielet olivat serbia (4,0 %), unkari (1,8 %) ja kroatia (1,4 %). Suurin osa, noin 51 prosenttia, asukkaista ilmoitti tunnustavansa katolista uskoa. Hieman vaille 23 prosenttia asukkaista ei kuulunut mihinkään uskontokuntaan.
Väestö > Väkiluvun kehitys

| --- | --- |
 1869 – 68 079  1880 – 72 688  1890 – 70 167  1900 – 53 736  1910 – 53 326  1923 – 43 045  1939 – 33 027:  1951 – 34 654  1961 – 32 243  1971 – 25 169  1981 – 19 537  1991 – 18 002  2001 – 17 056
Nähtävyyksiä

Stephansdomin keskiaikainen katedraali
Hofburgin entinen keisarillinen palatsi
Wienin valtionooppera
Burgtheater
Wienin raatihuone
Judenplatz
Friikkilän pojat

Friikkilän pojat (Fabulous Furry Freak Brothers) on yhdysvaltalainen Gilbert Sheltonin luoma sarjakuva, joka on saavuttanut kulttimaineen ympäri maailmaa. Shelton loi sen vuonna 1968. Sarjakuva edustaa undergroundia ja sen levitys tapahtui aluksi pienlehdissä. Sitä alettiin julkaista myös Rip Off Press -kustantamon sarjakuvalehdissä ja siitä tuli kyseisen kustantamon menestystuote vuosikymmeniksi.
Sarjakuvan tarinat seuraavat kolmen vähemmän älykkään ja epäonnisen hippiveljeksen kommelluksia. Friikkilän veljekset asustavat kerrostaloasunnossa tai milloin missäkin ja joutuvat tämän tästä vaikeuksiin poliisin kanssa harjoittamansa kannabiksen kotiviljelyn ja kaupittelun vuoksi. Tarinoiden huumori on usein kieroutunutta ja perverssiä ja se parodioi hippi-ihannetta, johon kuuluvat mm. vapaa seksi ja huumausaineiden käyttäminen. Joskus tarinat yltyvät psykedeelisiksi kuvaten veljesten huumehöyryisiä hallusinaatioita. Päähenkilöt eivät ole veljiä keskenään, vaan heillä kaikilla on eri vanhemmat, mikä selviää seikkailusta Kotiinpaluu, albumissa Friikkilän pojat: Takaisin luontoon.
Universal Pictures osti oikeudet Friikkilän pojat -sarjakuvaan perustuvan elokuvan tekoon vuonna 1979, mutta elokuvaa ei ole tehty.
Hahmot

Läski-Freddy (Fat Freddy Freekowtski). Freddy on lihava ja melko typerä hippi, joka on tavallaan sarjakuvan päähenkilö. Hän myös useimmiten johtaa veljeskatraan ongelmiin hillittömän hasiksenpolton, juopottelun tai älyttömien rikastumisideoidensa vuoksi. Freddy on hyväuskoinen ja hieman lapsellinen. Freddyn lempijuoma on "Iso Konna IV"-olut.
Vapaavarsi Franklin (Freewheelin' Franklin Freak) on veljeksistä vanhin ja älykkäin, vaikkakaan tämä ei tee hänestäkään varsinaista neroa. Franklin puhuu vähän ja on usein pahalla päällä.
Phineas (Phineas T. Phreak) on veljeksistä kaikkein kärttyisin ja epäsiistein. Hän on myös hiukan vainoharhainen ja pitää poikien kotona kotilaboratoriotaan, jossa hän koettaa kehitellä huumausaineita.
Läski-Freddyn kissa (Fat Freddy's Cat). Läski-Freddyn lemmikkikissa, joka seikkailee myös omassa sarjakuvassaan.
Albumeja suomeksi

Shelton, Gilbert & Mavrides, Paul: Friikkilän veljekset: Idiootit ulkomailla. 1. osa.  (The Fabulous Furry Freak Brothers: Idiots Abroad, 1982)  Suomentanut Lauri Narinen. Semic, 1991.  ISBN 951-876-209-0
Shelton, Gilbert & Mavrides, Paul: Friikkilän veljekset: Idiootit ulkomailla. 2. osa.  (The Fabulous Furry Freak Brothers: Idiots Abroad, 1982)  Suomentanut Lauri Narinen. Semic, 1991.  ISBN 951-876-210-4
Shelton, Gilbert & Sheridan, Dave: Friikkilän pojat: Takaisin luontoon (Nuo maanmainion mahdottomat Friikkilän pojat (ja Läski-Freddyn kissa!) palaavat takaisin luontoon ja muita tarinoita), suomentanut: Pauli Heikkilä ja Juha Ruusuvuori. Tapiiri-albumi 2, Fanzine, 1984. ISBN 951-9287-17-5.
Shelton, Gilbert: Friikkilän pojat Mexicossa; [käännös ja tekstaus: Anette Tuunainen, Jalava 1988. ISBN 951-9201-78-5
Shelton, Gilbert: Friikkilän veljekset tekevät keikan; suomentanut Jukka Heiskanen, Jalava, 2002. ISBN 951-887-275-9
Landstraße

| Landstraße |
| --- | --- |
 Kaupunginosan vaakuna
 Kaupungin kartta, jossa Landstraße korostettuna.
Kaupunki:  Wien
Koordinaatit:  48°11′47″N, 16°23′45″E
Kaupunginosa nro:  3
Pinta-ala:  7,42 km² 
Väkiluku:  81 281 (2001)
Väestötiheys:  10 954 as./km²
Palais Schwarzenberg sijaitsee Landstraßen kaupunginosassa.
Landstraße ([ˈlantˌʃtʀaːsə]  kuuntele ääntämys (ohje)) on Itävallan pääkaupungin Wienin 3. kaupunginosa. Sitä rajaa luoteessa Innere Stadtin kaupunginosa, idässä Leopoldstadt, etelässä Simmering, ja lännessä Favoritenin ja Wiedenin kaupunginosat.
Historia

Nykyisen Landstraßen kaupunginosan alueella on ollut asutusta jo pronssikaudesta lähtien. 800-luvulla ennen ajanlaskun alkua aluetta asuttivat keltit, jotka levittivät alueelle La Tènen kulttuuria. Kelttiläinen asutus on mahdollisesti saattanut säilyä alueella Antiikin Rooman ajoille saakka. Vuonna 1192 englantilainen kuningas Rikhard I Leijonamieli vangittiin Landstraßen alueella epäonnistuneen Kolmannen ristiretken jälkeen. Nykyisen Landstraßen alueen historia kaupunginosana alkaa vuodesta 1850, jolloin Landstraßen kaupunginosa muodostettiin Weißgerberin, Erdbergin ja Landstraßen kunnista.
Vaakuna

Kaupunginosan vaakunassa yhdistyy niiden kolmen kunnan vaakunat, joista kaupunginosa muodostettiin vuonna 1850. Vasemmalla ylhäällä sijaitseva osa symboloi Landstraßen entistä kuntaa, ja siinä esiintyy Pyhä Nikolaus. Oikealla ylhäällä sijaitseva osa symboloi puolestaan Erdbergin entistä kuntaa. Weißgerberin entistä kuntaa symboloi vaakunan alempi osa.
Nähtävyyksiä

Belvederen linnat
Palais Schwarzenberg
Wienin kaupunginpuisto
Wiener Konzerthaus
Rochuskirche
Herz-Jesu-Kirche
Aiheesta muualla

Wikimedia Commonsissa on kuvia tai muita tiedostoja aiheesta .
Landstraßen kaupunginosa Wienin virallisilla sivuilla (Arkistoitu – Internet Archive)
Hammaslääketiede

Hammaslääketieteessä tutkitaan ihmisen hampaistoa.
Keskiaikaista hammaslääketiedettä.
Hammaslääkäri ja potilas.
Hammaslääketiede on lääketieteellinen tieteenala, joka tutkii purentaelimistön, hampaiston, suun ja leukojen anatomiaa eli rakennetta ja fysiologiaa eli toimintaa ja lisäksi suusairauksien, vammojen ja kehityshäiriöiden etiologiaa eli syntyä, diagnosointia eli syitä ja hoitoa.
Valtaosa hammaslääketieteen toiminnoista liittyy tavallisimpiin niin sanottuihin hammassairauksiin eli hammaskarieksen, ientulehduksen ja/tai niiden seurausten hoitoon. Tämän ohella hammaslääketiede edustaa erikoisaloineen ensisijaista asiantuntemusta myös monien muiden suun- ja leukojen alueen sairauksien diagnostiikassa sekä hoidossa. Näitä ovat leuka- ja kasvoluun murtumat, suun ja leukojen kasvaimet ja tulehdukset, leukojen alueen kasvu- ja kehityshäiriöt, suun limakalvosairaudet, leukanivelsairaudet, sylkirauhassairaudet sekä osa pään ja kasvojen kiputiloista. Koska suun alueen sairaudet monin tavoin heijastuvat myös muuhun elimistöön, on näiden hoidossa kysymys myös yksilön yleisen terveyden hoidosta.
Tieteenalan kehittyminen

Hammaslääketiede on yksi vanhimpia lääketieteen aloja. Sen kehitys alkoi 7000 ekr. Indus-kulttuurissa. Ajalta 5000 eaa. on löydetty ensimmäisiä keinoja hoitaa kariesta. 1300-luvulle asti ajateltiin niin sanottujen hammasmatojen olevan karieksen aiheuttajia. Vuonna 2006 ranskalaiset tutkijat löysivät näyttöä hampaan poraamisesta ajalta 9000 eaa. Egyptiläiset alkoivat 1700 eaa. hyödyntää paperia hampaiden hoitamisessa. He käyttivät sitä mm. hampaiden tasapainotukseen sekä reikien täyttämiseen. Egyptiläiset olivat myös ensimmäisiä, jotka alkoivat käyttämään hammassiltoja ankkuroimalla viereiset hampaat kiinni toisiinsa rautalangalla. Hesi-re on ensimmäinen hammaslääkäriksi nimeltä tunnistettu ihminen. Hän palveli työssään faarao Djoserin hallinnon aikana noin vuosina 2667–2648 eaa.
Hammaslääketieteen erikoisalat

Kliininen hammaslääketiede
Parodontologia
Kariologia ja endodontia
Lasten hammashoito
Protetiikka ja purentafysiologia
Diagnostinen hammaslääketiede
Suupatologia
Suuradiologia
Suun mikrobiologia
Muut
Oikomishoito
Suu- ja leukakirurgia
Terveydenhuolto
Aiheesta muualla

Wikimedia Commonsissa on kuvia tai muita tiedostoja aiheesta .
Hammaslääketiede (Opintoluotsi)
Yliopistot, joissa voi opiskella hammaslääketiedettä
Helsingin yliopisto  (Arkistoitu – Internet Archive)
Turun yliopisto (Arkistoitu – Internet Archive)
Oulun yliopisto (Arkistoitu – Internet Archive)
Itä-Suomen yliopisto (Kuopio) (syksystä 2010 alkaen)
Kassel Huskies

| Kassel Huskies |
| --- | --- |
Perustettu:  1977
Kaupunki:   Kassel, Saksa
Kotiareena:  Nordhessen Arena Kassel
– kapasiteetti:  5 700
Sarjataso:  DEL2
Värit:                
Toimitusjohtaja:   Paul Sinizin
Päävalmentaja:   Todd Woodcroft
Infobox OKVirheellinen NIMI-arvo: 
Kassel Huskies on ammattilaisjääkiekkojoukkue, joka on perustettu Kasselissa, Hessenissä, Saksassa 1977. Se pelaa Saksan toisella sarjatasolla, DEL2:ssa. Joukkueen päävalmentaja toimii Rico Rossi ja kapteenina Hugo Boisvert. Sen tunnusvärit ovat valkoinen ja sininen. Huskiesin kotiareena on nimeltään Eissporthalle Kassel.